ਵਜ਼ੀਰ ਆਗ਼ਾ
ਵਜ਼ੀਰ ਆਗ਼ਾ (Urdu: وزیر آغا ) ਇੱਕ ਪਾਕਿਸਤਾਨੀ ਉਰਦੂ ਭਾਸ਼ਾਈ ਲੇਖਕ, ਕਵੀ, ਆਲੋਚਕ ਅਤੇ ਨਿਬੰਧਕਾਰ ਸੀ। ਉਸ ਨੇ ਬਹੁਤ ਸਾਰੀਆਂ ਕਵਿਤਾ ਅਤੇ ਗੱਦ ਦੀਆਂ ਕਿਤਾਬਾਂ ਲਿਖੀਆਂ। ਉਹ ਕਈ ਦਹਾਕੇ ਸਾਹਿਤਕ ਰਸਾਲੇ "ਔਰਾਕ਼" ਦੇ ਸੰਪਾਦਕ ਅਤੇ ਪ੍ਰਕਾਸ਼ਕ ਵੀ ਰਹੇ। ਉਸ ਨੇ ਉਰਦੂ ਸਾਹਿਤ ਵਿੱਚ ਬਹੁਤ ਸਾਰੇ ਸਿਧਾਂਤ ਪਹਿਲੀ ਵਾਰ ਪੇਸ਼ ਕੀਤਾ। ਉਸ ਦਾ ਸਭ ਤੋਂ ਮਸ਼ਹੂਰ ਕੰਮ ਉਰਦੂ ਹਾਸਰਸ ਦਾ ਹੈ। ਉਸ ਦੀਆਂ ਕਿਤਾਬਾਂ ਦਾ ਮੁੱਖ ਕੇਂਦਰ ਆਧੁਨਿਕ ਉਰਦੂ ਕਵੀ ਹਨ, ਖਾਸਕਰ ਉਹ ਜਿਹਨਾਂ ਨੇ ਗ਼ਜ਼ਲਾਂ ਦੀ ਬਜਾਏ ਵਧੇਰੇ ਕਵਿਤਾਵਾਂ ਲਿਖੀਆ ਹਨ। ਆਗ਼ਾ ਦੀਆਂ ਕਵਿਤਾਵਾਂ ਵਿੱਚ ਆਮ ਕਰ ਕੇ ਕਹਾਣੀ-ਅੰਸ਼ ਮੌਜੂਦ ਹੁੰਦਾ ਹੈ। ਉਰਦੂ ਸਾਹਿਤ ਨੂੰ ਆਗ਼ਾ ਦੇ ਵਧੀਆ ਯੋਗਦਾਨ ਲਈ ਉਸਨੂੰ ਸਿਤਾਰਾ-ਏ-ਇਮਤਿਆਜ਼ ਮਿਲਿਆ ਸੀ ਅਤੇ ਨੋਬਲ ਪੁਰਸਕਾਰ ਲਈ ਵੀ ਉਸ ਦਾ ਨਾਮ ਨਾਮਜ਼ਦ ਕੀਤਾ ਗਿਆ ਸੀ।